രാജ്യത്തിന്റെ കരുത്തിന്റെ പ്രതിഫലനം നൂറ് കോടി വാക്സിനേഷന് പൂര്ത്തിയാക്കാനായത് നവഭാരതത്തിന്റെ പ്രതീകമെന്ന് പ്രധാനമന്ത്രി ന്യൂഡല്ഹി: നൂറ് കോടി വാക്സിന് എന്ന ലക്ഷ്യം കൈവരിക്കാനായത് രാജ്യത്തിന്റെ കരുത്തിന്റെ പ്രതിഫലനമാണെന്ന് പ്രധാനമന്ത്രി നരേന്ദ്ര മോദി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ രാജ്യത്തെ ഓരോ പൗരന്മാരുടെയും വിജയമാണിതെന്ന് അദ്ദേഹം പറഞ്ഞു. രാജ്യത്തെ ജനങ്ങളെ അഭിസംബോധന ചെയ്ത് സംസാരിക്കവെയാണ് അദ്ദേഹം ഇക്കാര്യം ്വ്യക്തമാക്കിയത്. നൂറ് കോടി വാക്സിനേഷന് പൂര്ത്തിയാക്കാനായത് നവഭാരതത്തിന്റെ പ്രതീകമാണ്. കോവിഡ് വൈറസ് വ്യാപനം സൃഷ്ടിച്ചത് വലിയ വെല്ലുവിളിയാണ്. കോവിഡ് മഹാമാരിയെ രാജ്യം പരാജയപ്പെടുത്തുമെന്ന് അദ്ദേഹം ആത്മവിശ്വാസം പ്രകടിപ്പിച്ചു. ലോകം ഇന്ന് ഫാര്മ ഹബ്ബായാണ് ഇന്ത്യയെ കാണുന്നത്. കോവിഡില് നിന്ന് ഇന്ത്യ സുരക്ഷിതമാണെന്നാണ് ലോകത്തിന്റെ വിലയിരുത്തല്. ഇന്ത്യക്ക് വാക്സിന് എല്ലാവരിലേക്കും എത്തിക്കാനാകുമോ എന്നതില് പലര്ക്കും സംശയമുണ്ടായിരുന്നു. എന്നാല് ആ സംശയം അസ്ഥാനത്തായെന്നും വികസിത രാജ്യങ്ങളെക്കാള് മികച്ച രീതിയില് രാജ്യത്ത് കോവിഡ് വാക്സിന് വിതരണം നടത്തിയെന്നും അദ്ദേഹം ചൂണ്ടിക്കാട്ടി. കോവിഡിനെ അതിജീവിക്കാന് ഇന്ത്യക്ക് കഴിയുമോയെന്ന് ചോദിച്ചവര്ക്കുള്ള മറുപടിയാണ് വാക്സിനേഷനിലെ മുന്നേറ്റം. കോവിഡ് പോരാട്ടത്തിന്റെ ഭാഗമായി വിളക്ക് കൊളുത്തി അതില് ഭാഗമാകാന് പറഞ്ഞപ്പോള് പലരും ഇതുകൊണ്ട് മഹാമാരി മാറുമോയെന്ന് പലരും പരിഹസിച്ചുവെന്നും വിളക്ക് കൊളുത്തി തെളിയിക്കപ്പെട്ടതിലൂടെ രാജ്യത്തിന്റെ ഐക്യമാണ് വെളിപ്പെട്ടതെന്നും അദ്ദേഹം വിശദമാക്കി. നൂറ് കോടി വാക്സിന് പൂര്ത്തിയാക്കിയതില് ഭാരതം ശക്തമാണെന്ന് ഒരിക്കല് കൂടി തെളിയിച്ചിരിക്കുകയാണ്. ഇതിലൂടെ വിമര്ശകര്ക്കെല്ലാം തെറ്റ് പറ്റിയിരിക്കുകയാണ്. നിലവില് അസാധാരണ ലക്ഷ്യമാണ് രാജ്യം കൈവരിച്ചിരിക്കുന്നത്. വാക്സിനേഷന് നല്കുന്നതില് വിവേചനം ഇല്ലെന്ന് രാജ്യം ഉറപ്പാക്കി. വാക്സിന് വിതരണത്തില് തുല്യത പാലിക്കാന് ഇന്ത്യ്ക്ക് കഴിഞ്ഞു. ഗ്രാമ നഗര വ്യത്യാസമില്ലാതെ വാക്സിന് ലഭ്യമാക്കാനായെന്നും വിഐപി സംസ്കാരം ഒഴിവാക്കി എല്ലാവര്ക്കും ഒരുപോലെയാണ് വാക്സിന് വിതരണം ചെയ്യുന്നതെന്നും അദ്ദേഹം കൂട്ടിച്ചേര്ത്തു.